钦定古今图书集成/明伦汇编/氏族典/第384卷 > 李弼
## 钦定古今图书集成/明伦汇编/氏族典/第384卷 > 李弼

按《周书李弼传》：“弼字景和，辽东襄平人。六世祖根，慕
容垂黄门侍郎。祖贵丑，平州刺史。父永，太中大夫。弼
膂力过人，魏永安元年，尔朱天光辟为别将，从天光
西讨，以功拜征卤将军，封石门县伯。天光赴洛，弼因
隶侯莫陈悦为大都督。太昌初，除南秦州刺史，随悦
征讨。及悦害贺拔岳，军停陇上，太祖自平凉进军讨”
悦。弼知悦必败，密通使太祖，遂拥众以归。太祖令弼
以本官镇原州，寻拜秦州刺史。大统初，进位骠骑大
将军、开府仪同三司。从平窦泰，又从平弘农。与齐神
武战于沙苑，以功拜特进，爵赵郡公。又与贺拔胜攻
克河东，略定汾、绛。四年，从太祖东讨洛阳，弼为前驱又从太祖与齐神武战于河桥，入深陷阵，身被七创，
为所获。弼佯若殒绝于地，守者稍懈，睨其傍有马，因
跃上西驰得免。五年，迁司空。九年，从战邙山，转太尉。
十四年，北稽胡反，弼讨平之。迁太保，加柱国大将军。
魏废帝元年，赐姓徒何氏。及晋公护执政，朝之大事
皆与于谨及弼等参议。孝闵帝践祚，除太师，进封赵
国公。元年，薨。